สวัสดีครับ . ผมอยากจะปรึกษาเรื่องที่มีคราบสีขาวๆเหมือนมีอะไรบางอย่างมาหุ้มที่หัวอวัยวะเพศกับด้านในของหนังหุ้มน่ะครับ ผมเพิ่งสังเกตุเห็นตอนที่กำลังอาบน้ำแล้วรูดหนังหุุ้มออกมาล้าง ซึ่งผมก็ทำความสะอาดเป็นประจำแต่วันนี้เพิ่งมาสังเกตุเห็น ตอนที่เห็นครั้งแรกก็คิดว่าน่าจะเป็นคราบอสุจิรึแห้งตอนที่หลับป่าวเลยลองเอานิ้วลูบๆดูแต่กลายเป็นว่ามันติดกับหัวของอวัยวะเพศกับหนังหุ้มด้านในเลย เหมือนกับเป็นส่วนเดียวกัน พอเอาสายฉีดมาฉีดน้ำใส่มันก็ขาวขึ้นเหมือนกับจะลอกออกมาได้แต่ก็เอาออกได้แค่นิดเดียวเอง เลยอยากจะมาปรึกษาว่ามันคือ ี้เปียก รึป่าวหรือว่ามันคืออะไรครับ แล้วมีวิธีแก้รึป่าว (พอดีไปอ่านใน pantip มามีแต่คนบอกว่ามันคือ ี้เปียก กันน่ะครับ)
สวัสดีค่ะ คราบขาวที่ด้านในหนังหุ้มอวัยวะเพศชายนั้น อาจมีสาเหตุมาจาก คราบขี้ไคลที่หมักหมมที่อวัยะเพศหรือที่เรียกว่าขี้เปียก โดยถ้าไม่ได้ขลิบหนังหุ้มปลายด้วยหรือทำความสะอาดอวัยวะเพศอย่างถูกวิธี ก็อาจมีคราบดังกล่าวสะสมได้ สาเหตุอื่นๆที่เป็นไปได้เช่นการติดเชื้อไวรัส แบคทีเรีย หรือมีการเสียดสีมากที่อวัยวะเพศจนเกิดการถลอกในเบื้องต้น ควรทำความสะอาดอวัยวะเพศชายให้สะอาด ควรล้างอวัยวะเพศด้วยน้ำเปล่าสะอาดหรือน้ำสบู่สูตรอ่อน ๆ โดยเฉพาะบริเวณหนังหุ้มปลายองคชาต แต่ควรหลีกเลี่ยงการขัดหรือถูอย่างแรง ร่วมกับป้องกันตนเองทุกครั้งที่มีเพศสัมพันธ์ด้วยการใช้ถุงยางอนามัย ไม่เปลี่ยนคู่นอนบ่อย ๆ และเข้ารับการตรวจคัดกรองการติดเชื้อโรคติดต่อทางเพศสัมพันธ์อย่างสม่ำเสมอหากยังมีอาการดังกล่าวเป็นต่อเนื่อง เจ็บหรือระคายเคืองเยอะ ล้างไม่ออก หรือมีปลายอวัยวะเพศอักเสบร่วมด้วย ควรไปพบแพทย์